אלוף ללא עוררין 2

אלוף ללא עוררין 2 (באנגלית: Undisputed II: Last Man Standing) הוא סרט אמנויות לחימה אמריקאי משנת 2006 של הבמאי הישראלי יצחק פלורנטין ובכיכובם של סקוט אדקינס ומייקל ג'יי וייט. זהו סרט ההמשך לסרט "אלוף ללא עוררין" משנת 2002.

עלילה 
ג'ורג' צ'אמברס (מייקל ג'יי וייט) הוא אלוף העולם באגרוף. כמה שנים לאחר הסרט הקודם, צ'אמברס מבקר בפדרציה הרוסית לסדרת משחקי אגרוף, שם הוא מופלל על החזקת קוקאין ונשלח שוב לכלא. בכלא הוא מגלה קרבות אגרוף לא חוקיים שהאלוף שלהם הוא האסיר יורי בויקה (סקוט אדקינס). סוהרי בית הסוהר מארגנים את הקרבות הללו ומשתתפים בהימורים כדי לצאת ברווח אישי, לרוב על חשבון הלוחמים. צ'יימברס חולק תא עם סטיבן פארקר, נרקומן בריטי.

מנהל הכלא מרקוב עובד בשביל אדם עשיר בשם גאגא (מארק איווניר), ושניהם אומרים לצ'אמברס שאם הוא יילחם בבויקה, ככל הנראה יקבל ערעור מזורז ושחרור מוקדם. צ'אמברס מסרב בהתחלה, אך לאחר שעבד עבודה פיזית במערכת הביוב של הכלא וחווה ממקור ראשון את אכזריות השומרים, הוא מסכים בעל כורחו. שני הלוחמים מתאמנים קשה לקראת המשחק, אם כי צ'אמברס עדיין מסתמך על רקע האגרוף שלו, בעוד בויקה מכין סדרה של בעיטות קטלניות, זריקות ומספר תרגילים שנועדו להשפיל את יריבו בזירה. קרב זה מסתיים בהפסד מצד צ'אמברס לאחר שהכנופיה של בויקה מסממת אותו לפני הקרב. לאחר מכן גאגא מציע לו עוד קרב והוא מסכים בתנאי שלא יסממו לא אותו ולא את בויקה. אחרי 3 סיבובים הוא שובר את רגלו של בויקה ומנצח, משתחרר ומשתמש בכספי הזכייה שלו כדי לקנות גם את החופש של קרוט, חברו הנכה שתמך בו.

דמויות ושחקנים 
 מייקל ג'יי וייט - ג'ורג' צ'אמברס
 סקוט אדקינס - יורי בוייקה
 אלי דנקר - קרוט/ניקולאי
 בן קרוס - סטיבן פארקר
 מארק איווניר - גאגא
 קן לרנר - פיל גולד
 דייזי לאנג - סבטלנה
 ולנטין גנב - מנהל הכלא מרקוב

קישורים חיצוניים

 UNDISPUTED 2 WITH SCOTT ADKINS AND MICHAEL JAI WHITE 

מוסקבה בקולנוע
סרטי 2006
סרטי איגרוף
סרטי אמנויות לחימה
סרטי בית סוהר אמריקאים
סרטי המשך אמריקאיים
סרטי פעולה אמריקאיים
סרטים באנגלית
סרטים עצמאיים
סרטים שיצאו ישירות בפורמט לצפייה ביתית
סרטים שעלילתם מתרחשת ברוסיה